Dansk dobbeltsejr til Tysk Mesterskab - Karting.dk
Dansk dobbeltsejr til Tysk Mesterskab
Christian Sørensen vandt 2. afdeling af Tysk Mesterskab for KF3, mens Nicolaj Møller Madsen vandt samme afdeling for KF2. De to danskere fører også suverænt i den samlede stilling.
Her er Christian Sørensen i sin Birel kart fra Team Solgat. Foto: Åge Kirketerp.
2. afdeling af det tyske mesterskab blev kørt på Motorsport Arena Oschersleben, der har en 1.098 m lang kartbane. Der var to danske deltagere i KF3 og 3 danske deltagere i KF2 og alle danskerne gjorde det godt.
Christian Sørensen var 3. hurtigst i tidtagningen, hvor Lasse Sørensen kom ind som nr. 9. Efter de to kvalifikationsheats lå Christian nr. 4 og Lasse nr. 8.
I sprinten (prefinalen) sluttede Christian nr. 4, mens Lasse desværre røg helt ned som nr. 23.
Jeg måtte herefter kæmpe hårdt for sejren mod østrigeren Lucas Auer og lige i slipstrømmen fulgte desuden Dennis Olsen, konstaterer Christian Sørensen.
Projektet blev dog kronet med held, og Christian kom derfor først over målstregen med 2-3 kartlængder til nærmeste konkurrent. Lasse Sørensen fik kørt sig godt op og sluttede som nr. 11.
Christian Sørensen fører nu suverænt i den samlede stilling, hvor han har 65 point mens nr. 2 (Lucas Auer) har 39 point. Lasse Sørensen ligger nr. 13 med 12 point.
Nicolaj Møller Madsen startede med at sætte tiden i KF2, hvor Thomas Krebs kom ind som nr.
5 og Bo Sørensen som nr. 9.
Efter de to kvalifikationsheats var Nicolaj nr. 2, Thomas nr. 4 og Bo nr. 5. I prefinalen viste Nicolaj og Thomas for alvor fanen, da de blev nr. 1 og 2, mens Bo desværre blev hjulpet uden for banen af lidt problemer med kobling og bremse kombineret med bagfrakommende konkurrenter, så han røg langt ned og måtte kæmpe sig frem til en 14. plads.
I finalen vandt Nicolaj Møller Madsen igen, mens Thomas Krebs blev nr. 4 og Bo Sørensen fik kørt sig op til en 7. plads.
I den samlede stilling fører Nicolaj Møller Madsen med 64 point, mens nr. 2 (Rick Nadi) har 57 point. Thomas Krebs ligger samlet nr. 4 med 39 point, Bo Sørensen er nr. 6 med 19 point.
Her er vinderne af KF2 – 1. Nicolaj Møller Madsen, 2. Rick Nadin, 3. Niklas Brinkmann, 4. Thomas Krebs, 5. Marcel Schwabe. Foto: kartsport.de.